
Parlamentul  României

Camera  Deputaţilor

Comisia pentru industrii si servicii
                                                             Bucureşti, 22.09.1999

                                                                                           Nr. 172/XVIII/3

A V I Z

asupra proiectului de Lege privind aprobarea Ordonanţei Guvernului nr.84/1999 pentru scoaterea din funcţiune a unor mijloace fixe uzate fizic sau moral, neamortizate, aparţinând agenţilor economici din construcţii  
În conformitate cu prevederile art.86 din Regulamentul Camerei Deputaţilor, comisia noastră a fost sesizată cu adresa nr.314/06.09.1999 pentru dezbaterea şi avizarea acestei ordonanţe a Guvernului.

În cadrul şedinţei din data de 22.09.1999, comisia a examinat proiectul de lege privind Ordonanţa Guvernului nr.84/1999 şi a hotărât, cu unanimitate de voturi, să avizeze favorabil propunerea legislativă sus amintită, dar cu amendamente admise, ataşate prezentei adrese.

Avizul comisiei şi amendamentele respective sunt înaintate Comisiei pentru buget, finanţe şi bănci, care este sesizată în fond.

Conform art.74 alin.(2) din Constituţia României, proiectul de lege are caracter de lege ordinară.

PREŞEDINTE,                                      SECRETAR,

        Dan Ioan Popescu                                   Istvan Antal
Exp.parlam.                                       

Iulian Ceauşu

Anexa 1

A M E N D A M E N T E        A D M I S E

la proiectul de Lege pentru aprobarea Ordonanţei Guvernului nr.84/1999 privind scoaterea din funcţiune a unor mijloace fixe uzate fizic sau moral, neamortizate aparţinând agenţilor economici din construcţii 

Nr.

crt.
Text proiect de lege


Text propus

Autorul
Motivaţie

0
1
2
3

1.
Art.1 Agenţii economici din construcţii, indiferent de forma de organizare, prin derogare de la prevederile art.17 alin.(1) din Legea nr.15/1994 privind amortizarea capitalului imobilizat în active corporale şi necorporale, republicată, pot scoate din funcţiune mijloacele fixe neamortizate integral, uzate fizic şi moral, fără obligaţia includerii eşalonate în cheltuielile de exploatare a valorii neamortizate.


Art.1 Agenţii economici din construcţii, inclusiv instituţiile de cercetare cu acelaşi profil,  indiferent de forma de organizare, prin derogare de la prevederile art.17 alin.(1) din Legea nr.15/1994 privind amortizarea capitalului imobilizat în active corporale şi necorporale, republicată, pot scoate din funcţiune mijloacele fixe neamortizate integral sau uzate fizic şi moral, fără obligaţia includerii eşalonate în cheltuielile excepţionale a valorii neamortizate.

1. Precizare impusă de instituţiile de cercetare.

2. Greşeală dactilo la cheltuieli de exploatare.

2.
Art.2 alin.(1) Mijloacele fixe care pot fi supuse prevederilor art.1 vor fi numai cele care nu îşi mai găsesc utilizarea în prezent şi în perspectiva în cadrul activităţii agenţilor economici din construcţii.


Art.2 alin.(1) Mijloacele fixe care pot fi supuse prevederilor art.1 vor fi numai cele care nu îşi mai găsesc utilizarea în prezent şi în perspectivă în cadrul activităţii agenţilor economici din construcţii, respectiv institutele de cercetări din domeniu.

Dep. Robert Raduly - UDMR
Pentru sincroni-zare cu articolul 1.

3.
Art.3 Scoaterea din funcţiune a mijloacelor fixe menţionate la art.2 se face pe baza aprobării Consiliului de Administraţie şi avizului Adunării generale a acţionarilor.


Art.3 Scoaterea din funcţiune şi valorificarea mijloacelor fixe menţionate la art.2 se face în conformitate cu legislaţia în vigoare.

Dep. Istvan Antal - UDMR
Precizare necesară pentru evitarea eventualelor confuzii sau interpretări greşite.

                                                          p. PREŞEDINTE,                                                                SECRETAR,

                                                   Alexandru Dumitru Radu                                                          Istvan Antal

Expert

Iulian Ceauşu

